<b>תשובה </b>עמדנו על זאת השאלה והתשובה בה שאם האשה ובעלה אמרו לראובן הדר בבית שיוציא ההוצאה הצריכה לבית וידור בה כדין משכונה אין לה פירות אבל יש לה הנכיתא כמנהג המדינה שיקח כסכום מה שהוציא והשאר יתן לה אמנם אם אמרו דור בה שתשמרה מן המפולת ותבנה בה מה שאתה רוצה כגון זה ידור בה בלי שכירות שכמה בני אדם נותנין השכירות למי שידור בחצרו אם היה שמה שהם מפחדים שמא תחרב הא למה זה דומה למי שלקח חורבה אחת של חברו ובנאה ודר בה בלי רשות בעלה שאינו מעלה לו שכירות שהרי לא היה נהנה ממנו כלום דלא קיימא לאגרא וכמו שאמרו (קמא דף כ"א) הדר בחצר חברו שלא מדעתו אינו צריך להעלות לו שכר משום שנאמר ושאייה יכת שער וזה הוא כגון האי דאמרינן שהוא היה מפחד שמא תחרב אבל הלוה לו ודר בחצרו צריך לשלם וכמו שאמרו (מציאה דף ס''ד) אעפ''י שאמרו הדר בחצרו של חברו שלא מדעתו אינו צריך להעלות לו שכר הלוהו ודר בחצרו צריך להעלות לו שכר וזה הוא אבק רבית שאינו יוצא בדיינין ואפילו מקמי דלפרעיה לא מחייבינן ליה לנכויי שיעור אגר בימים כדאמרינן כל סלוקי בלא זוזיה אפוקי מיניה הוא: